A MEDinPROT **„Nyári iskola” pályázat**

1. A BME, ELTE, MTA-TTK, SE és PPKE főállású munkatársai számára a MEDinPROT Fehérjetudományi Kiválósági Együttműködési Program **Nyári iskola** (évszaktól független) **pályázatot hirdet** az alábbicéllal.
* Bármely eljárással kapcsolatos ismeretek, vagy bármely nagyműszer használatának gyakorlati ismeretének bővítésére, valamint mérési technikák elsajátításához, vagy a már megszerzett tudás mélyítéséhez szükséges néhány napos kiscsoportos gyakorlati oktatás támogatása.
* Támogatni egyes, a fehérjetudományok területén fontos módszerek szélesebb körben való terjedését.
1. A nyári iskola pályázatához a jelentkezés feltétele:
* hogy a szervező a BME, ELTE, SE, PPKE illetve ezen 4 egyetem valamelyikén működő MTA-TKI kutatócsoport, valamint MTA-TTK munkatársa legyen,
* hogy a szervező maga is, ne csak a felkért oktató(i) oktasson a nyári iskolán,
* a nyári iskola időtartama ne legyen rövidebb mint 2, s hosszabb mint 4 egymást követő munka nap.
1. A program **vezetése, szakmai felügyelete**:

A **Mentor növendék programban való aktív részvételről** és az azzal járó honoráriumról - a beérkezett írásos pályázatok szakmai tartalma alapján - a 8 tagú kuratórium konszenzussal dönt.

1. A pályázat pénzügyi háttere:

E program működéséhez a 2018-as évre mintegy 2,5 millió Ft áll a kuratórium rendelkezésére. A kuratórium döntése szerint ezt az összeget az előadók honoráriumára, terembérlésre és rendezvényszervezésre lehet fordítani. (A támogatás csak az MTA TKI által jogszerűnek ítélt formában használható fel.)

1. **A pályázat alapelvei:**
* az előadók mindegyike legyen nemzetközi mércével mérten is megalapozott kutató, amit tudománymetrikai adataik tükröznek hitelesen,
* a tananyag legyen jól körülhatárolt, hogy a tudásszintnek megfelelő hallgatók jelentkezhessenek,
* előzetes jelentkezés alapján legyen egy névsor a lehetséges résztvevőkről (15-30 fő).
1. A pályázó vállalja, hogy:
* a tanfolyam előtt és után a résztvevőkkel kitölteti, majd Ő kiértékeli a rendelkezésükre bocsátott kérdőíveket,
* szerkeszt, megtanít, majd a MedInProt rendelkezésére bocsájtja az elhangzott tananyagot (*handout* pdf formátumban), vállalva azt, hogy az később felkerül a MedInProt honlapra (is),
* a program végén egy rövid kb. 1 oldalas összefoglalót ír a kurzus sikeréről, észrevételeiről, stb.,
* a következő MedinProt konferencián előadást tartanak és/vagy poszter formátumban beszámol tapasztalatairól.

**A Nyári iskola programra jelentkezni a mellékelt űrlap kitöltését követően lehet.** A kiegészített doc-fájlt (< 5Mbyte) elektronikusan, a medinprot@chem.elte.hu e-mail címre, egyetlen összeszerkesztett csatolt dokumentumként kell megküldeni, a tárgyba kérjük, tüntesse fel: **Nyári iskola**.

A pályázati anyag beérkezési határideje: **2018. február 21. 24 óra**

Budapest, 2018. február 8.

Perczel András a MEDinPROT kuratórium elnöke

**A kuratórium tagjai**:

**Dr. Molnár Mária Judit** (SE),

**Dr. Ligeti Erzsébet** (SE, Élettani Intézet egyetemi tanára, az MTA rendes tagja),

**Dr. Salgó András** (BME, Alkalmazott Biotechnológia és Élelmiszertudományi Tanszék tanszékvezető egyetemi tanár),

**Dr. Pongor Sándor** (Pázmány Péter Katolikus Egyetem egyetemi tanára, az International Centre for Genetic Engineering and Biotechnology munkatársa),

**Dr. Keserű György Miklós** (MTA Természettudományi Kutatóközpont, tudományos tanácsadó)

**Dr. Tompa Péter** (VIB Structural Biology Research Center (SBRC), Brusszel, Belgium, igazgatója)

**Dr. Málnási-Csizmadia András** (ELTE, egyetemi docens)

Pályázati űrlap **Nyári iskola** programban való részvételhez
(a pályázó oktató tölti ki)

1. Adja meg
* nevét,
* tudományos fokozatát,
* jelenlegi tudományos besorolását és munkahelyét,
* e-mail elérhetőségét.
1. Adja meg **publikációs** adatait (csak 2012-2017) ***10 pont.***
* Csatolja (e dokumentumhoz szerkesztve) publikációs listájából az utolsó 5 év **referált cikkeinek bibliográfiáját** (A konferencia kiadványokat nem tekintjük cikknek, ha csak nem referált dolgozatként jelentek meg.) Ha egy publikációban a pályázó **se** **nem első, se nem levelező-szerző**, akkor adja meg egyetlen mondatban saját **tudományos hozzájárulása** mibenlétét.
* A 2012-2017-as lista fejlécén tüntesse fel az MTMT alapján, az ezen időszakra eső
	+ publikációi számát (*N*2012-2017 = ),
	+ összesített IF értékét (Σ*IF*2012-2017 = ) és
	+ az ezekre kapott független hivatkozások (Cit2012-2017 =) számát.
1. Sorolja fel azokat a legfontosabb szakmai konferenciáikat, ahol **szóban előadott** az elmúlt 5 évben? *(max.10 tételt*) ***10 pont.***
2. Adja meg az oktatandó tématerület rövid leírását és maximum 3 releváns közleményét, amelyből kiderül a témában való kutatói jártassága. ***10 pont***
3. Ismertesse, hogy „nyári iskolájának” tématerületre miért releváns a fehérjekutatás kapcsán, s azt hogy ki lenne a pontos célközönsége *(max. 100 szó/partner)*. ***10 pont.***
4. Mutassa be röviden a tananyag főbb pontjait /újdonságait és az előzetesen regisztrált hallgatók névsorát. *(max. 200 szó/partner)* ***10 pont.***